“นิวซีแลนด์” ขึ้น “ค่าแรงขั้นต่ำ” แตะ 22.7 ดอลลาร์นิวซีแลนด์/ชม. เริ่ม 1 เม.ย.นี้
“นิวซีแลนด์” ขึ้น “ค่าแรงขั้นต่ำ” อีก 1.5 ดอลลาร์นิวซีแลนด์/ชม. เป็น 22.7 ดอลลาร์นิวซีแลนด์/ชม. เริ่ม 1 เม.ย.66 สอดรับภาวะเงินเฟ้อ
“นิวซีแลนด์” ขึ้น “ค่าแรงขั้นต่ำ” อีก 1.5 ดอลลาร์นิวซีแลนด์/ชม. เป็น 22.7 ดอลลาร์นิวซีแลนด์/ชม. เริ่ม 1 เม.ย.66
8 ก.พ. 2566

นายคริส ฮิปกินส์ นายกรัฐมนตรีนิวซีแลนด์ประกาศวันนี้ (8 ก.พ.) ว่า ประเทศนิวซีแลนด์จะปรับค่าแรงขั้นต่ำเพิ่มขึ้นมาอีก 1.5 ดอลลาร์นิวซีแลนด์ (0.95 ดอลลาร์สหรัฐ) ให้เป็น 22.7 ดอลลาร์นิวซีแลนด์ (14.36 ดอลลาร์สหรัฐ) ต่อชั่วโมง เริ่มตั้งแต่วันที่ 1 เม.ย.นี้ เพื่อให้สอดคล้องกับภาวะเงินเฟ้อตามข้อมูลดัชนีราคาผู้บริโภค
“ในช่วงเวลาที่ยากลำบากนั้น การให้ความช่วยเหลือแก่ผู้ที่ดิ้นรนเพื่อให้มีรายได้พอประทังชีวิตเป็นเรื่องที่สำคัญมาก เพราะผู้มีรายได้น้อยต้องตัดใจเลือกว่าจะซื้ออาหารหรือจ่ายค่ารักษาพยาบาล จะเลือกบ้านที่ไม่รั่วซึมหรือรองเท้าคู่หนึ่ง” นายฮิปกินส์กล่าว
นายฮิปกินส์ชี้แจงว่าการเพิ่มค่าแรงขั้นต่ำที่ปรับตามอัตราเงินเฟ้อจะทำให้ชาวนิวซีแลนด์หลายพันคนอยู่รอดได้ โดยที่จะยังคงอัตราค่าแรงขั้นต่ำในช่วงเริ่มทำงานและช่วงฝึกงานไว้ที่ 80% ของค่าแรงขั้นต่ำสำหรับผู้ใหญ่
“การเพิ่มค่าแรงขั้นต่ำดังกล่าวสอดคล้องกับการเติบโตของค่าแรงเฉลี่ยตามเศรษฐกิจในประเทศ” นายฮิปกินส์ กล่าว